
Tiedusteluvalvontavaliokunnan 
puheenjohtajan tervehdys 


Uusi kattava tiedustelulainsäädäntö tuli voimaan 
kesäkuussa 2019. Laki tiedustelutoiminnan valvon- 
nasta ja tähän liittyvä eduskunnan työjärjestyksen 
muutos olivat tulleet voimaan jo saman vuoden 
helmikuussa. Eduskunnan ensimmäinen tiedustelu- 
valvontavaliokunta aloitti työnsä tiedustelun parla- 
mentaarisena valvojana 26. kesäkuuta 2019. 


Ajantasaisen tiedustelulainsäädännön säätämistä 
edelsi pitkä ja huolellinen lainsäädäntövalmistelu. 
Olen tyytyväinen siihen, että maamme turvallisuu- 
den kannalta keskeinen lainsäädäntöhanke toteutet- 
tiin aidosti parlamentarismin hengessä, mikä antaa 
hyvät lähtökohdat sekä tiedustelutoiminnalle että 
sen valvonnalle. 


Tiedustelulakien muodostama kokonaisuus on 
tasapainoinen. Lainsäädäntö kattaa kansallisen tur- 
vallisuuden tarpeet, vaarantamatta perus- ja ihmis- 
oikeuksien toteutumista. Vahva valvonta on asetettu 
vastapainoksi viranomaisten uusille valtuuksille 
toteuttaa siviili- ja sotilastiedustelua niin kotimaassa 
kuin ulkomaillakin. 


Tiedusteluvalvontavaliokunnan ensisijainen tehtävä 
on valvoa tiedustelutoiminnan asianmukaisuutta ja 
tarkoituksenmukaisuutta. Sen lisäksi valiokunta voi 
tehdä parlamentaarisia havaintoja tiedustelutoimin- 
nasta ja sen kehityksestä. Tämä on tärkeää etenkin 
alkuvaiheessa, kun tiedustelulakien mukainen tie- 
dustelutoiminta hakee muotoaan. 


Valiokunta on siten valvontatehtävänsä ohessa mu- 
kana kehittämässä yhteistyössä suomalaista siviili- ja 
sotilastiedustelutoimintaa. Haluan tiedusteluvalvon- 
tavaliokunnan puolesta toivottaa sotilastiedustelusta 
vastaavalle Puolustusvoimien henkilöstölle menestys- 
tä tärkeään työhön Suomen turvallisuuden puolesta. 


Mika Kari 


kansanedustaja (sd.) 
eduskunnan tiedusteluvalvontavaliokunnan 
puheenjohtaja 

Puolustusvoimain komentajan tervehdys 


Viime vuosien aikana Suomen sotilaallinen toimin- 
taympäristö on ollut nopeassa muutoksessa, ja lähi- 
alueiden sotilasstrateginen merkitys on kasvanut. Lä- 
hialueen valtiot ovat jatkaneet puolustusmenojensa 
lisäämistä, valmiutensa parantamista sekä aktiivista 
harjoitustoimintaa. 


Samanaikaisesti laaja-alaisen vaikuttamisen keino- 
valikoima on lisääntynyt teknologian kehittyessä ja 
valtioiden ja järjestelmien keskinäisriippuvuuden 
kasvaessa. Nykymaailmassa konfliktit voivat käyn- 
nistyä ilman perinteistä sotilaallista voimankäyttöä ja 
yhteiskuntaa saatetaan horjuttaa jo normaalioloissa 
al vaikuttamalla sen kriittisiin toimintoihin, kohteisiin 
ja henkilöihin koko valtakunnan alueella. Teknolo- 
4 gian kehitys on laajentanut sodankäynnin perintei- 
sestä maa-, meri- ja ilmapuolustuksesta koskemaan 


myös informaatiota, tietojärjestelmiä ja avaruutta. 


Oikean tilanneymmärryksen muodostaminen mo- 
nitahoisesta toimintaympäristöstä on entistä tär- 
keämpää. Samalla se on myös entistä haastavampaa. 
Viime vuosien kehitys onkin asettanut entistä enem- 
män vaatimuksia sotilastiedustelulle, joka toimii 
puolustuksen etulinjassa joka päivä. 


Sotilastiedustelu on yksi Puolustusvoimien kehittä- 
misen painopistealueista. Järjestelmien kehittämisellä 
varmistetaan, että tiedustelun suorituskyky säilyy 
toimintaympäristön edellyttämällä tasolla. 


Laki sotilastiedustelusta selkeytti ja vahvisti sotilas- 
tiedustelun toimintaedellytyksiä. Laki edesauttaa 
merkittävästi tilanneymmärryksen muodostamista 
niin Puolustusvoimien kuin laajemminkin Suomen 
näkökulmasta. Sotilastiedustelulaki antaa Puolus- 
tusvoimille myös laajemmat valtuudet torjua ulko- 


puolisten tiedustelutoimia. Ensimmäinen uuden 
lainsäädännön mukainen toimintavuosi on takana. Puolustusvoimain komentaja 
Se vahvisti, että laki tuli tarpeeseen. kenraali Timo Kivinen 


Pääesikunnan tiedustelupaallikon tervehdys 


Hyvä lukija, 


luette nyt Suomen sotilastiedustelun yli satavuotisen 
historian ensimmäistä julkista katsausta. Tähän asti 
Suomen sotilastiedustelu on pääosin toiminut julki- 
suudelta salassa. Salaamisella on pyritty suojaamaan 
organisaatiota ja henkilöstöä ulkovaltojen tieduste- 
luorganisaatioiden tiedustelulta ja vastatoimilta. 


Kylmän sodan päättymisen jälkeen hetken aikaa val- 
linnut kansainvälisen politiikan ”suojasää? on tämän 
vuosituhannen puolella vaihtunut kovaan ja kiihty- 
vään suurvaltakilpailuun, joka heijastuu myös Suo- 
men turvallisuusympäristöön. Tämä on osaltaan luo- 
nut tarvetta parantaa kansallista tiedustelukykyämme 
uhkien ennakoivaksi tunnistamiseksi ja päätöksen- 
teon perustaksi. Vuonna 2019 saatiin voimaan soti- 
las- ja siviilitiedustelulait, jotka selkeästi vahvistivat 
Suomen kansallisen tiedustelun toimintaedellytyksiä. 
Sotilastiedustelulla on nyt selvät laissa määritetyt 
tehtävät, kohteet ja toimivaltuudet. Tiedustelulakien 
myötä Suomessa siirryttiin länsimaiseen järjestel- 
mään, jossa meillä on sotilastiedusteluorganisaatio ja 
siviilitiedusteluorganisaatio (SUPO) sekä niille selkeä 
poliittinen ohjaus ja kattava valvontajärjestelmä. 


Tarve suojata sotilastiedustelun henkilöstöä ja 
toimintaa ei ole vuosien kuluessa poistunut. Päin- 
vastoin ulkomaisten tiedustelupalvelujen toiminta 
Suomessa ja lähialueilla on jälleen kylmän sodan ta- 
solla. Uusi sotilastiedustelulaki on kuitenkin tuonut 
sotilastiedustelua aiempaa enemmän julkisuuteen, 
samalla kun tiedustelu on saanut uusia toimivaltuuk- 
sia ja suorituskykyjä. Tämän takia on syytä avata 
kansalaisille sitä, mikä sotilastiedustelu on ja miten 
se toimii. 


Tässä julkisessa katsauksessa kerrotaan lyhyesti soti- 
lastiedustelulaista, sotilastiedustelun tehtävistä, koh- 
teista, suorituskyvyistä, toiminnasta ja valvonnasta. 


Kyseessä ei ole tarkka kuvaus ja analyysi toiminta- 
ympäristöstä tai menneen vuoden toiminnasta. Sen 
sijaan toivon, että lukijalle tulee katsauksen avulla 
oikea kuva sotilastiedustelun toiminnasta ja siitä, 
millainen rooli sotilastiedustelulla on yhtenä merkit- 
tävänä kansallisen turvallisuuden takaajana. 


Pääesikunnan tiedustelupäällikkö 
kontra-amiraali Juha Vauhkonen 

Suomen sotilaallinen toiminta- 
ympäristö ja vuosi 2020 


Suomen sotilaallisella toimintaympäristöllä tarkoitetaan sitä maantieteellistä 

ja kansainvälispoliittista kokonaisuutta, joka on merkityksellinen arvioitaessa 
Suomeen ja suomalaisiin kriisinhallintajoukkoihin mahdollisesti kohdistuvaa soti- 
laallista uhkaa. Perinteisten, puhjenneiden ja puhkeamassa olevien kriisien lisäksi 
maailmaa ravisteli vuonna 2020 viruspandemia. 


Puolustusvoimat valmistautuu toimimaan 
kaikkia uhkamalleja vastaan - myös 
siviilielämän keskellä. 


Suomen sotilaallinen toimintaympäristö on yksin- 
kertaistettuna Pohjois-Eurooppa, etenkin Itämeren 
alue, sekä konfliktialueet, joilla Suomi osallistuu 
kriisinhallintaoperaatioihin. Sotilaallinen toiminta- 
ympäristö kytkeytyy monitahoisesti maailman- 
poliittiseen tilanteeseen sekä viime vuosikymmeninä 
muuttuneeseen turvallisuuspoliittiseen ja teknologi- 
seen todellisuuteen. Vastakkainasettelut kansain- 
välisissä suhteissa aiheuttavat heijastevaikutuksia sekä 
suoraan että välillisesti myös Suomen sotilaalliselle 
turvallisuudelle. Itämeri on alueen valtioille tärkeä 
merenkulun vapauden, huoltovarmuuden ja kaupan- 
käynnin kannalta. Alueen valtiot pyrkivät turvaa- 
maan omat intressinsä, mikä näkyy myös asevoimille 
annetuissa tehtävissä. Tämä puolestaan ilmenee 
muun muassa aktiivisena sotilaallisena toimintana 
maalla, merellä ja ilmassa. Suomen lähialueilla on 
myös sotilaallisen voiman keskittymiä, joiden ole- 
massaolo on otettava huomioon uhka-arvioissa ja 
niiden perusteella tehdyssä suunnittelussa ja varau- 
tumisessa. 


Lisääntynyt poliittinen vastakkainasettelu ilmenee 
myös valtioiden tai koalitioiden kykynä ja tarvit- 
taessa valmiutena käyttää asevoimia toisen valtion 
alueella, mikäli ne katsovat sen tarpeelliseksi kes- 
keisten turvattavien intressiensä kannalta. Voima- 
politiikan paluu on lisännyt jännitteitä Euroopassa. 
Esimerkiksi Venäjä on osoittanut kykynsä ja halunsa 
tarvittaessa käyttää aseellista voimaa tavoitteidensa 
saavuttamiseksi myös Euroopassa, mikä on lisännyt 
sotilaallista vastakkainasettelua ja aktiivisuutta Itä- 
meren alueella. 


Asevoimien suora käyttö ulkopoliittisten intressien 


ajamiseen ei nykyään kuitenkaan ole pääsääntöisesti 
ensisijainen tai käyttökelpoisin tapa. Tästä huolimat- 
ta asevoiman käyttöön varaudutaan ja kykyä tähän 
kehitetään. Asevoimilla tai niiden käytön mahdol- 
lisuudella on yhä tärkeä tehtävä monien valtioiden 
ulko- ja turvallisuuspolitiikan välineenä. Suomen 
sotilaallisessa toimintaympäristössä keskeiset toimi- 
jat, kuten Venäjä, kehittävät sotilaallisia suoritus- 
kykyjään sekä asevoimiensa valmiutta säännöllisin ja 
monipuolisin harjoituksin. 


Suomen sotilaalliseen toimintaympäristöön vaikuttaa 
myös esimerkiksi arktisilla alueilla etenevä ilmaston- 
muutoksen aiheuttama jääpeitteen hupeneminen. 
Sen myötä avautuvat meriväylät ja mahdolliset uudet 
luonnonvaraesiintymät lisäävät alueen valtioiden 
välistä kilpailua resursseista ja vaikutusvallasta. 
Valtioiden pyrkimykset luonnonvarojen hyödyntä- 
misoikeuksien ja taloudellisten toimintaedellytysten 
varmistamiseksi luovat keskeisille valtioille tarpeen 
kohdentaa voimavaroja alueen valvontaan ja suo- 
jaamiseen. Arktisella alueella valtiot pyrkivät edistä- 
mään intressiensä toteutumista myös sotilaallisin kei- 
noin. Arktisen alueen infrastruktuuria ja asevoimien 
suorituskykyjä kehitetään alueen erityisolosuhteita, 
sotilaallisia tarpeita ja uhkakuvia silmällä pitäen. 
Hyvänä esimerkkinä tästä kehityksestä on Venäjän 
päätös perustaa arktisille alueilleen viides sotilas- 
piiri, Pohjoisen laivaston sotilaspiiri, vuoden 2021 
alusta. Länsimaiden kiinnostus pohjoisiin alueisiin 
on ilmennyt esimerkiksi alusosastojen lisääntyneenä 
aktiivisuutena pohjoisilla merialueilla. 

Vaikka arktinen alue on toistaiseksi säilynyt verrat- 
tain erillään globaalin turvallisuustilanteen jännittei- 
den kasvusta, tilanne saattaa lähivuosina muuttua, 
kun maailmanpolitiikan keskeiset toimijat pyrkivät 
suojaamaan kasvavia intressejään alueella. 


Vaikka maailmanpoliittiset jännitteet sekä vastak- 
kainasettelu ja suurvaltakilpailu etenkin Yhdysvalto- 
jen ja Kiinan välillä ovat lisääntyneet, nykyaikainen 
maailma on monilla osa-alueilla syvästi integroitu- 
nut. Esimerkiksi taloudelliset keskinäisriippuvuudet 
toimivat monissa kansainvälispoliittisissa ongelma- 
kysymyksissä tasapainottavina tekijöinä valtioiden 
ja kansainvälisten yhteisöjen kesken. Globaalin 
talouden keskinäisriippuvuuteen nojaava luonne 
voi kuitenkin olla ristiriidassa kansallisten intressien 
kanssa, mikä osaltaan voi ruokkia valtioiden välisiä 
jännitteitä esimerkiksi energianviennin alalla. 


Teknologian kehitys heijastuu 


turvallisuuteen 


Suomen sotilaalliseen turvallisuusympäristöön vai- 
kuttaa merkittävästi myös uusien teknologioiden 
nopea maailmanlaajuinen kehitys. Informaatio- ja 
tiedonsiirtoteknologioiden varaan rakentuneet 
nykyaikaiset yhteiskunnat ovat kyenneet luomaan 
kilpailuetua ja osaamista. Samalla yhteiskuntien 
riippuvuus informaatioteknologioista on tehnyt 
niistä monin paikoin haavoittuvia, myös sellaiselle 


Sotilaallinen valmius edellyttää ajantasaista tiedustelutietoa. 


ulkopuoliselle vaikuttamiselle, joka tähtää mainitun 
kilpailuedun minimoimiseen. Hyvänä esimerkkinä 
näistä haavoittuvuuksista on Yhdysvalloissa joulu- 
kuussa 2020 julki tullut, etenkin valtionhallintoon 
suuntautunut, erittäin laaja tietomurto- ja vakoilu- 
tapaus. 


Teknologioiden kehityksen mukanaan tuomat uudet 
toimintaympäristöt, kuten avaruus ja kyberulottu- 
vuus, luovat monia mahdollisuuksia positiiviselle 
kehitykselle, mutta sisältävät myös riskejä. Avaruutta 
hyödyntävä kansallisten intressien tavoittelu ja kyber- 
avaruutta hyödyntävien sotilaallisten ja rikollisten 
sovellusten kehitys joudutaan aiempaa enemmän 
ottamaan huomioon Suomen turvallisuusympäristön 
kehityksen arvioinnissa. Kyberavaruudessa keskei- 
set valtiolliset toimijat kehittävät puolustuksellisia, 
mutta myös sellaisia suorituskykyjä, joilla kyetään 
vakoilemaan ja tarvittaessa vaikuttamaan kohteeseen 
esimerkiksi vaurioittamalla kriittistä infrastruktuuria, 
kuten sähkönsiirtoverkkoja. 


Pandemian vuosi 2020 


COVID 19 -pandemiasta huolimatta asevoimien 
tärkeimpänä tehtävänä Euroopassa on edelleen taata 
valmius ja kyky huolehtia operatiivisista velvoitteista 
sekä alueellisen koskemattomuuden valvonnasta 

ja turvaamisesta. Sotilaallinen toiminta Suomen 
lähialueilla jatkui vuoden 2020 aikana aktiivisena. 
Tällaista toimintaa ovat olleet esimerkiksi sotahar- 
joitukset sekä strategisten pommikoneiden lennot ja 
merivoimien yksiköiden purjehdukset. Sekä Yhdys- 
vallat että Venäjä pyrkivät harjoitustoiminnassaan 
entistä vahvemmin yllätyksellisyyteen, mikä vaikeut- 
taa toiminnan ennakointia. Normaalin toiminnan 
lisäksi asevoimat ovat tukeneet siviiliviranomaisia 
pandemian aikana esimerkiksi logistiikassa, tervey- 
denhuollossa ja kohteiden suojauksessa. Huolimatta 
pandemian tuottamista häiriöistä yhteiskuntien 
toimintaan eurooppalaisten valtioiden kyky turvata 
alueellinen koskemattomuutensa ja pitää yllä opera- 
tiivista valmiuttaan ei ole merkittävästi heikentynyt. 
Venäjän vuotuinen strateginen sotaharjoitus, vuonna 
2020 Kavkaz, järjestettiin Venäjän Eteläisen sotilas- 
piirin alueella. Harjoitus oli suurin Venäjällä vuonna 
2020 järjestetyistä harjoituksista, ja koronapandemia 
näkyi vain rajallisesti sen mittaluokkaa pienentävänä 
tekijänä. Vuonna 2021 vuotuinen strateginen sota- 
harjoitus järjestetään Läntisen sotilaspiirin alueella. 
Yhdessä lännen harjoitustoiminnan kanssa tämä 
todennäköisesti merkitsee sotilaallisen toiminnan 
jatkuvan Suomen lähialueilla vähintäänkin vuoden 
2020 tasolla. 


2. 


. Kriisi: Valko-Venäjällä presidentinvaalit johtivat 


hallinnonvastaisiin mielenosoituksiin. 
Konflikti: Itä-Ukrainan konflikti jatkui ilman 
merkittäviä muutoksia. 


3. Jannitteita: Itäisellä Välimerellä alue- ja 


luonnonvarakiistat sekä pakolaisvirrat kasvattivat 
jännitteitä ja alueellista epävakautta. 


. Konflikti: Libyassa, Keski-Afrikan tasavallassa ja 


Etelä-Sudanissa vuosia jatkuneiden konfliktien 
heikentämä hallinto ja talous vaikeuttivat yhteiskuntien 
vakauttamista. 


5. Jännitteitä: Länsi-Afrikassa muun muassa Guineassa ja 


6. 


7. 


Norsunluurannikolla sisäpoliittiset kiistat aiheuttivat 
epävakautta ja levottomuuksia. 

Konflikti: Sahelin alueella ja osissa Itä-Afrikkaa rajat 
ylittävä radikaali-islamistinen väkivalta jatkui. 

Kriisi: Kamerunissa hallinnon toimet separatismin 
kukistamiseksi jatkuivat aiheuttaen väkivaltaisuuksia. 


8. Jännitteitä: Egyptissä radikaali-islamistien iskut Siinailla 


sekä ratkaisematon patokiista Etiopian kanssa ylläpitivät 
maan sisäisiä ja alueellisia jännitteitä. 


. Konflikti: Etiopiassa syksyllä kärjistyneet liittovaltion 


sisäiset yhteenotot uhkasivat alueellista vakautta. 


=. E N 


O Konflikti: Konfliktilla tarkoitetaan eriasteisia 
valtioiden sisäisiä tai niiden välisiä väkivaltaisia 
4 selkkauksia. 
3 


O Kriisi: Kriisillä tarkoitetaan valtion sisäisen 
toimimattomuuden tai vakavan epäjärjestyksen 
tilaa, joka haittaa valtion tai sen kansalaisten 
toimintaa. 


O Jännitteitä: Jännitteillä tarkoitetaan jatkuessaan 
mahdollisesti kriisiin tai konfliktiin johtavia 
olosuhteita, erimielisyyksiä ja ristiriitoja. 


AR 

10. Kriisi: Pohjois-Mosambikissa radikaali-islamistien toiminta 
heikensi turvallisuustilannetta. 

11. Jännitteitä: Keski-Aasiassa radikaali-islamistien iskujen uhka säilyi. 

12. Konflikti: Vuoristo-Karabahin vuosikymmeniä jatkunut konflikti 
kärjistyi avoimeksi sodaksi syksyllä. 

13. Kriisi: Libanonissa Beirutin sataman suurta tuhoa aiheuttanut 
räjähdys elokuussa kiihdytti pitkään jatkuneita hallinnonvastaisia 
mielenosoituksia. 

14. Jännitteitä: Välimeren pohjukassa ratkaisemattomat alueelliset 
kiistat ja yhteiskunnalliset ongelmat ylläpitivät jännitteitä. 

15. Jännitteitä: Persianlahden alueella iskut energiainfrastruktuuria 
vastaan kasvattivat jännitteitä. 

16. Konflikti: Irakin ja Syyrian konfliktit sekä Daishin vastainen 
taistelu jatkuivat ilman ratkaisua. 

17. Konflikti: Jemenissä vuosia jatkunut konflikti kärjisti ennestään 
erittäin vakavaa humanitääristä kriisiä. 

18. Konflikti: Afganistanissa konflikti jatkui rauhanpyrkimyksistä 
huolimatta. 

19. Jännitteitä: Kiinan ja Intian välinen vuosikymmeniä jatkunut 
rajakiista kärjistyi. 

20. Jännitteitä: Kaakkois-Aasiassa useita valtioita koskevat aluekiistat 


jatkuivat. 9 
21. Jännitteitä: Hongkongissa mielenosoitukset jatkuivat. 

Osallistuminen kansainvälisiin rauhanturva- ja kriisinhallintaoperaatioihin on oleellinen osa 
Puolustusvoimien toimintaa. Suomalaisia kriisinhallintajoukkoja Afganistanissa. 


Pandemialla on vaikutuksia kansantalouksiin ja 
globaaliin talouteen. On kuitenkin epätodennäköis- 
tä, että se aiheuttaisi merkittäviä suoria muutoksia 
globaaliin sotilaalliseen ja turvallisuuspoliittiseen 
tilanteeseen. Pandemian hillitsemiseksi asetetut 
rajoitteet kuitenkin vaikuttavat pitkittyessään asevoi- 
mien koulutus- ja harjoitustoimintaan sekä lisäävät 
kustannuksia. 


Sotilastiedustelun vuodessa näkyivät pandemian li- 
säksi Suomen turvallisuusympäristön keskeisten val- 
tioiden turvallisuuspoliittiset linjaukset, asevoimien 
suorituskykyjen kehittyminen sekä yleinen sotatek- 
nologinen kehitys, jotka edellyttivät jatkuvaa seuran- 
taa. Itämeren alueen sotilasstrateginen merkityksen 
kasvu jatkui. Etenkin Venäjä on sijoittanut Suomen 
lähialueille entistä suorituskykyisempiä ja teknologi- 
sesti kehittyneempiä asejärjestelmiä parantaen samal- 
la joukkojensa valmiutta ja kykyä keskittää lisäjouk- 
koja alueelle. Alueen Nato-maissa on tapahtunut 
vastaavaa kehitystä, mutta selvästi hitaammin. 


Keskeisiä poikkeavia tapahtumia vuoden aikana oli- 
vat esimerkiksi Valko-Venäjän presidentinvaalien ai- 
heuttama yhteiskunnallinen liikehdintä sekä pitkään 


jäätyneenä ollut ja nopeasti eskaloitunut Vuoristo- 
Karabahin konflikti, joka muutti Etelä-Kaukasian 
voimatasapainoa Turkin noustessa merkittäväksi toi- 
mijaksi alueella. 


Sotilasvastatiedustelun havaintojen mukaan ulko- 
maiset tiedustelupalvelut ovat jatkaneet aktiivista 
toimintaa Suomessa. Pandemian luomat liikkumis- 
rajoitukset ovat jossain määrin vaikeuttaneet tiedus- 
telupalvelujen toimintaa kentällä, mutta erityisesti 
toiminta tietoverkoissa on ollut aktiivista. 


Konfliktien taustasyyt ja kriisit maailmalla 


Kriisien ja aseellisten konfliktien syyt ja ilmenemis- 
muodot vaihtelevat alueittain, mutta käytännössä 
kaikkia kriisialueita yhdistävät esimerkiksi heikko 
taloudellinen tilanne, oikeusvaltion puutteet sekä 
korruptio ja järjestäytynyt rikollisuus. Monin pai- 
koin ongelmia kärjistää uskonnollisia ideologioita 
hyödyntävien ääriryhmien toiminta. Yhteiskunnan 
kantokykyä rasittavat tekijät heijastuvat enenevässä 
määrin väestöpaineena kriisimaiden lähialueille ja 
myös Eurooppaan. Kriisien syntyyn ja kehittymiseen 
vaikuttavat taustalla olevat ilmiöt, joiden syyt ovat 


Lähialueen sotilaallisia harjoituksia ja tapahtumia vuonna 2020 


ES 
- 


Defender 2020 -harjoitus kesäkuussa 
Yhdysvaltojen pommikonelentoja 
BALTOPS 2020 -harjoitus kesäkuussa 


Ranskan ohjuslaukaisu kesäkuussa 


Astral Night- ja Tobrug Legacy 
-harjoitukset syyskuussa 


Joint Warrior -harjoitus lokakuussa 


Pho abba 


00000009 6 00 000600 


Yhdysvaltojen ja Ison-Britannian 
laivasto-osastojen purjehdukset 


Itämeren laivaston ja 6. Armeijan 
yhteisharjoitus elokuussa 


Slaavilainen veljeys -harjoitus syyskuussa 


Valtamerikilpi-harjoitus elo-syyskuussa 


Arktinen purjehdus elo-lokakuussa 


= 
= 


Strateginen Kavkaz-harjoitus syyskuussa 


A E 


Venáján pommikonelentoja 


usein paikallisista toimijoista riippumattomia. Náitá 
ovat esimerkiksi laajemmat ideologis-etniset tekijat 
ja ulkopuolisten toimijoiden usein luonnonvaroihin 
liittyvä tarve ohjata maiden ja alueiden kehitystä 
omien intressiensä mukaisesti. Lisäksi ilmastonmuu- 
tos ja sen laaja-alaiset heijastevaikutukset kiihdyttä- 
vät olemassa olevia ongelmia, kuten aavikoitumista 
ja pulaa puhtaasta vedestä. 


Kriisi- ja konfliktialueiden osalta seurannan paino- 
piste vuonna 2020 oli alueilla, joilla Suomi osallistuu 
sotilaalliseen kriisinhallintaan, etenkin Lähi-idässä. 
Suomen kriisinhallinnan operaatioalueilla viime ai- 


Dynamic Mongoose -harjoitus kesä-heinäkuussa 


Pohjoisen laivaston yhteisharjoitus syyskuussa 


Strategisten ydinasejoukkojen harjoitus joulukuussa 


Venäjä 


Länsi 
MIL Puolustushaarojen yhteisharjoitus 


Ilmavoimat 


Maavoimat 


<~ 
w. Merivoimat 
m . 

y) 


Ydinasejoukot 


kojen merkittäviä tapahtumia ovat olleet esimerkiksi 
Iranin ohjusisku Irakiin vuoden 2020 alussa, Beiru- 
tin sataman räjähdys ja sen vauhdittama hallituskriisi 
Libanonissa syksyllä 2020 sekä hieman tämän jäl- 
keen tapahtunut sotilasvallankaappaus Malissa. Kai- 
kissa kolmessa maassa tilanne on rauhoittunut, mut- 
ta tilanne on niissä edelleen hyvin räjähdysherkkä. 
Merkityksellistä oli myös Israelin ja arabimaiden lä- 
hentyminen ja sen laaja-alaiset vaikutukset Lähi-idän 
voimatasapainoon. Taistelut Syyriassa ovat suurelta 
osin laantuneet, mutta etenkin Pohjois-Syyriassa hal- 
lituksen ja kapinallisten väliset yhteenotot jatkuvat. 

Jännitteitä ja konflikteja epävakaassa 
maailmassa 


Sotilastiedustelu arvioi ja pyrkii tunnistamaan 
laaja-alaisesti myös uusia potentiaalisia kriisi- ja 
konfliktialueita. Ulkovaltojen, etenkin Venäjän ja 
Turkin, vuoden alun aikana kasvanut aktiivisuus 
Libyassa on näkynyt Euroopan unionin merellisen 
kriisinhallintaoperaation toiminta-alueella Välime- 
rellä. Syksyllä Libyassa aikaan saatu tulitauko on 
rauhoittanut tilannetta ja luonut edellytyksiä pysy- 
vämpään rauhaan. Viime vuoden aikana kiihtynyt 
kilpailu itäisen Välimeren energiavarannoista ja pit- 
kään jatkuneet aluekiistat vaikuttavat laaja-alaisesti 
koko alueen jo valmiiksi jännittyneeseen tilantee- 
seen. 


Afrikan sarven alueella tilanne todennäköisesti 
heikkenee edelleen. Sisäiset aseelliset yhteenotot 
lisäävät alueen keskeisen valtion, Etiopian, epä- 
vakautta. Somaliassa vallan keskittyminen, toistuva 
epäonnistuminen vaalien järjestämisessä sekä epä- 
varmuus Yhdysvaltojen sotilaallisen tuen jatkumises- 
ta todennäköisesti heikentävät turvallisuustilannetta. 
Kansainvälisistä vastatoimista huolimatta radikaa- 
li-islamistinen liikehdintä todennäköisesti jatkuu ny- 
kyisenkaltaisena. Afrikassa sen erityisinä painopiste- 
alueina ovat Sahelin alue, mukaan lukien TSad-jär- 
ven alue, sekä lisäksi Itä-Afrikka, jossa ääriliikkeiden 
toiminta painottuu Somaliaan, Kongon demokraat- 
tisen tasavallan itäosiin ja Mosambikin pohjoisosiin. 


Afganistanissa puolestaan hallinnon ja Taliban-liik- 
keen syksyllä 2020 alkaneet neuvottelut lähes 20 
vuotta jatkuneen sodan lopettamiseksi ovat edenneet 
hitaasti. Yhdysvaltojen ja talibanien välisestä sopi- 
muksesta huolimatta väkivaltaisuudet ovat jatkuneet 
ja lisääntyneet. Tämä kehitys todennäköisesti jatkuu 


vuoden 2021 aikana väkivallan kohdistuessa etupääs- 


sä paikalliseen väestöön ja turvallisuusviranomaisiin. 


Turvallisuus on laaja-alainen kokonaisuus 


Yleisesti ottaen sotilaallista turvallisuutta on vaikea 
tarkastella erillään muusta turvallisuudesta. Sodan- 
kuva on muuttunut kylmän sodan päättymisen 
jälkeen, eikä sodissa tai sodankäynnissä ole aina kyse 


valtioiden välisestä asevoimin käytävästä perinteisestä 


taistelusta. Sodalla ei nykyään usein ole selkeää alkua 
sodanjulistuksesta puhumattakaan. Nykyaikaisissa 
konflikteissa korostuu nopean valtiollisen päätök- 
senteon merkitys — oli sitten kysymys sotilasoperaa- 
tion käynnistämisestä tai voimakeinojen käytöstä. 
Nykyaikaisen sodankäynnin keinot perustuvat mo- 


nenlaisten valtiollisten suorituskykyjen joustavaan 
käyttöön, jossa sotilaalliset suorituskyvyt ovat vain 
yksi kansallisten intressien edistämisen keino. 


Julkisuudessa usein esiintyvien hybridisodankäynnin 
tai hybridivaikuttamisen käsitteiden sijaan voidaan 
puhua laaja-alaisesta vaikuttamisesta. Sillä tarkoite- 
taan kaikkia valtiollisen toimijan käytettävissä olevia 
suorituskykyjä ja välineitä, joilla se pyrkii vaikutta- 
maan kohteeseen edistääkseen ulko- ja turvallisuus- 
poliittisia päämääriään. Vaikutukseen pyritään usein 
keinoilla, jotka eivät täytä perinteisen sodankäynnin 
tunnusmerkistöä, mikä vaikeuttaa vastapuolen pää- 
töksentekoa. Laaja-alaiseen vaikuttamiseen liittyy 
myös mahdollisuus uhata sotilaallisella voimalla tai 
käyttää sitä. Kohteen luonne ja puolustuskyky, toi- 
minnan tavoite ja haluttu vaikutus määrittävät tällai- 
seen vaikuttamiseen käytettävien keinojen kirjon. 


Arvioitaessa Suomeen mahdollisesti kohdistuvaa 
sotilaallista uhkaa on tärkeä mieltää, että Suomen 
lähialuetta koskeva toimintaympäristötietoisuus ei 
yksin anna riittävän selkeää kuvaa arvion perusteeksi. 
Suomen sotilaallisessa toimintaympäristössä tapah- 
tuvat asiat ovat osa moniulotteista turvallisuutta. So- 
tilaallisten suorituskykyjen tarkastelu ja sotilaallisen 
toiminnan kehityksen ennakointi on tärkeää, mutta 
vain osa kattavaa toimintaympäristötietoisuutta. 
Maailmanpolitiikan kehityskulut heijastuvat nyky- 
aikaisessa maailmassa hyvin nopealla aikajänteellä, 
yllättäenkin, mikä tarkoittaa kasvavaa tarvetta laa- 
dukkaalle ja oikea-aikaiselle, tiedusteluviranomaisen 
muodostamalle tilannekuvalle ja tiedustelutiedolle. 


Toimintaympäristötietoisuuden tulee olla kattavaa. 

Venäjän läntisellä alueella on 
lähes 20 prikaatin sotilaallinen 
voima, ja joukkoja voidaan 
siirtää joustavasti muista 
sotilaspiireistä. 

Sotilastiedustelulaki seka laki 
sotilaskurinpidosta ja rikostorjunnasta 
Puolustusvoimissa 


Sotilastiedustelu astui uuteen aikakauteen, kun laki sotilastiedustelusta tuli 
voimaan. Laki antaa sotilastiedustelulle uusia toimivaltuuksia ja määrittelee sen 
tehtäväkenttää aikaisempaa tarkemmin. 


Huolellisesti valmisteltu laki sotilastiedustelusta tuli voimaan kesäkuussa 2019. Sen soveltamisen 
valvontaa varten eduskuntaan perustettiin uusi valiokunta - tiedusteluvalvontavaliokunta. 


Laki sotilastiedustelusta (590/2019) tuli voimaan 
1.6.2019. Sitä edelsi perusteellinen valmistelutyö, 
jonka yhteydessä tehtiin myös kattavaa kansainvälis- 
tä säädösvertailua sekä tutkittiin Euroopan ihmis- 
oikeustuomioistuimen ratkaisukäytäntöjä. Huolel- 
linen lainvalmistelu antoi sotilastiedustelulle aikaa 
valmistautua lain voimaantuloon, ja on nähtävissä, 
että laki on selvästi parantanut sotilastiedustelun tie- 


donhankinnan edellytyksiä. 


Sotilastiedustelulain mukaan sotilastiedustelun 
tiedonhankinnan kohteita voivat olla esimerkiksi 
vieraan valtion asevoimien ja niihin rinnastuvien jär- 
jestäytyneiden joukkojen toiminta ja toiminnan val- 
mistelu tai Suomen maanpuolustukseen kohdistuva 
tiedustelutoiminta, mutta myös kansainvälisten krii- 
sinhallintaoperaatioiden turvallisuutta vakavasti uh- 
kaava toiminta. Sotilastiedustelu palvelee sotilaallisen 
maanpuolustuksen tarpeita ja vastaa ennen kaikkea 
tietotarpeisiin, jotka mahdollistavat Puolustusvoimi- 
en tehtävien mahdollisimman hyvän toteuttamisen. 


Ensimmäiset kokemukset ja havainnot uusien toimi- 
valtuuksien käytöstä ovat olleet myönteisiä, ja lakiin 
kirjatut päätöksentekoprosessit näyttävät toimivan 
lainsäätämisvaiheessa suunnitellulla tavalla. Soti- 
lastiedustelun kyvykkyys on kasvanut samalla, kun 
käräjäoikeuden ratkaisukäytäntö on alkanut luoda 
reunaehtoja tiedonhankinnalle. 


Valtakunnallinen tiedustelulainsäädäntö on lisäksi 
syventänyt ja kehittänyt sotilastiedusteluviranomai- 
sen ja siviilitiedustelun välistä yhteistyötä. Uusi 
lainsäädäntö on parantanut myös turvallisuusviran- 


Tasavallan presidentillä on 
tärkeä rooli sotilastiedustelun 
painopisteiden asettamisessa. 


Tuomioistuin ratkaisee syvälle perus- ja ihmisoikeuksiin 
puuttuvien menetelmien käytön. 


omaisten yhteistä kykyä tiedustella valtiollisia uhkia 
sekä reagoida niihin. 


Sotilastiedustelulain mukaiset 
painopisteet ja tietopyynnöt 


Sotilastiedustelua ohjataan vuosittaisilla painopis- 
teillä. Pääesikunta valmistelee painopisteitä sotilas- 
tiedustelulaissa mainittujen tahojen eli tasavallan 
presidentin kanslian, valtioneuvoston kanslian, ulko- 
ministeriön ja puolustusministeriön kanssa. Ulko- ja 
turvallisuuspolitiikkaa käsittelevän ministerivalio- 
kunnan ja tasavallan presidentin yhteinen kokous 
(TP-UTVA) käsittelee valmistelevasti sotilastieduste- 
lun kohteita koskevat painopisteet. 

Painopisteillä tarkoitetaan Suomelle ulko- ja turval- 
lisuuspoliittisesti merkittäviä pitkäaikaisia kehitys- 
linjoja, jotka voivat kohdistua esimerkiksi tiettyyn 
asiakokonaisuuteen tai alueeseen. Painopisteitä voi- 
daan tarvittaessa myös mukauttaa merkityksellisten 
lyhytaikaisempien tapahtumien tai kehityskulkujen 
vuoksi. TP-UTVA:n käsittelyn jälkeen toimintaa oh- 
jaava puolustusministeriö käskee painopisteet Pääesi- 
kunnalle. Se ei kuitenkaan ota painopisteillä kantaa 
siihen, millaisilla tiedustelumenetelmillä niiden mu- 
kaista tiedonhankintaa toteutetaan. Puolustusminis- 
teriön on lisäksi annettava kerran vuodessa selvitys 
TP-UTVA:lle sotilastiedustelun kyvystä muodostaa 
ja ylläpitää tilannekuvaa sekä tuottaa relevanttia 
raportointia painopisteiden mukaisesti. Vuotuiset 
painopisteet muodostavat pohjan sotilastiedustelu- 
viranomaisen tiedustelutehtäville, joista päättää 
Pääesikunnan tiedustelupäällikkö. 


Painopisteiden pohjalta määriteltyjen tiedusteluteh- 
tävien lisäksi Suomen ulko- ja turvallisuuspoliittinen 
ylin valtionjohto voi päätöksentekonsa tueksi tarvit- 
taessa esittää sotilastiedusteluviranomaiselle sotilas- 
tiedustelun kohteisiin ja vuotuisiin painopisteisiin 
perustuvia erillisiä tietopyyntöjä. 


Tiedustelumenetelmät 


Sotilastiedusteluviranomaisen tiedustelumenetelmät 
on koottu sotilastiedustelulain 4. lukuun. Käytössä 
on rikostorjunnan salaisia tiedonhankintamenetel- 
miä muistuttavia menetelmiä, kuten tarkkailu, tek- 


ninen tarkkailu tai televerkoissa tapahtuva tieduste- 
lu, sekä perinteisiä sotilastiedustelun keinoja, kuten 
radiosignaalitiedustelu. Lain mukaan käytössä on nyt 
myös täysin uusia menetelmiä, kuten tiedonhankinta 
tietoliikenteestä (tietoliikennetiedustelu), ulkomaan 
tietojärjestelmätiedustelu ja tietolähdetoiminta. Me- 
netelmien käyttöön liittyvä päätöksentekojärjestelmä 
on rakennettu viestinnän luottamuksellisuuden suo- 
jaa sekä perusoikeuksia kunnioittaen. Tuomioistuin 
ratkaisee syvälle perus- ja ihmisoikeuksiin puuttu- 
vien menetelmien käytön. Pääesikunnan tiedustelu- 
päälliköllä on ratkaisuvalta silloin, kun menetelmän 
käyttöön liittyy muun muassa korostunut tieduste- 
lumenetelmää käyttävän virkamiehen suojaamisen 
näkökulma. 


Lakisääteisten tiedustelumenetelmien lisäksi sotilas- 
tiedusteluviranomaisella on käytössään menetelmiä, 
joista ei ole ollut tarpeen ja tarkoituksenmukaista 
säätää erikseen laissa. Sellainen on esimerkiksi avoin- 
ten lähteiden tiedustelu, jonka ei katsota loukkaavan 
perustuslailla taattua yksityisyyden suojaa. 


Rikostorjunta 


Laki sotilaskurinpidosta ja rikostorjunnasta puo- 
lustusvoimissa (255/2014) antaa sotilastiedustelun 
tehtäviksi myös ennalta estää ja paljastaa sotilaallisen 
maanpuolustuksen alalla Suomeen kohdistuvaan 
tiedustelutoimintaan sekä maanpuolustuksen tar- 
koitusta vaarantavaan toimintaan liittyviä rikoksia, 
joiden selvittäminen kuuluu keskusrikospoliisille. 


Ajantasainen tiedustelutieto mahdollistaa puolustusjärjestelmän tehokkaan valmiudensäätelyn. 


Laki sotilastiedustelusta 
4§ 


Sotilastiedustelun kohteet 


Sotilastiedustelun kohteena on seuraava 

toiminta, jos toiminta on luonteeltaan 

sotilaallista: 

1) vieraan valtion asevoimien ja niihin 
rinnastuvien järjestäytyneiden 


joukkojen toiminta ja toiminnan 
valmistelu; 
2) Suomen maanpuolustukseen 


kohdistuva tiedustelutoiminta; 

3) joukkotuhoaseiden suunnittelu, 
valmistaminen, levittäminen ja 
käyttö; 

4) vieraan valtion sotatarvikkeiden 
kehittäminen ja levittäminen; 

5) kansainvälistä rauhaa ja turvallisuutta 
vakavasti uhkaava kriisi; 

6) kansainvälisten kriisinhallinta- 
operaatioiden turvallisuutta vakavasti 
uhkaava toiminta; 

7) Suomen kansainvälisen avun 
antamisen ja kansainvälisen muun 
toiminnan turvallisuutta vakavasti 


uhkaava toiminta. Tiedustelun tiedonhankintaa tehdään 
kaikissa olosuhteissa. 


Lisäksi sotilastiedustelun kohteena 

on vieraan valtion toiminta tai muu 
sellainen toiminta, joka vakavasti uhkaa 
Suomen maanpuolustusta tai vaarantaa 


yhteiskunnan elintärkeitä toimintoja. 


Puolustusvoimissa rikosten ennalta estämisestä ja 
paljastamisesta vastaa sotilasvastatiedustelu, joka on 
osa sotilastiedustelua. 


Tehtävissä on oikeus rajoitetusti käyttää poliisilain 
(872/2011) 5. luvussa säädettyjä salaisia tiedonhan- 
kintakeinoja. Poliisi voi myös aina pyynnöstä suorit- 
taa Puolustusvoimille sellaisen toimenpiteen, johon 
Puolustusvoimilla ei ole toimivaltaa. Lain suoma 
mahdollisuus tehtävien suorittamiseen yhteistoimin- 
nassa poliisin kanssa on käytännössä havaittu hyväksi 
ja helpottanut yhteistyötä. 


Rikostorjunnan tehtäväkenttä on nykyisellään varsin 
vakiintunut. Rikostorjuntaviranomaisten välinen yh- 
teistyö ja sen merkitys ovat kasvaneet merkittävästi, 
ja se koetaan tarkoituksenmukaiseksi tavaksi ennalta- 
ehkäistä ja torjua rikollisia ilmiöitä. 


Puolustusvoimien yhteisoperaatiot edellyttävät tiedustelutietoa. 1 7 

Sotilastiedustelun organisaatio 


ja suorituskyvyt 


Sotilastiedustelu on osa Puolustusvoimia ja palvelee Puolustusvoimien johtoa sekä 
myös valtiojohtoa. Sen tehtävänä on tuottaa tietoa tiedustelutiedon tarvitsijoiden anta- 
mien vaatimusten mukaan, jotta puolustusjärjestelmä pystyy toimimaan tehokkaasti. 


Sotilastiedustelun tarkoituksena on hankkia ja kä- 
sitellä tietoa Suomeen kohdistuvasta tai Suomen 
turvallisuusympäristön kannalta merkityksellisestä 
sotilaallisesta toiminnasta tai muusta toiminnasta, 
joka vakavasti uhkaa Suomen maanpuolustusta tai 
vaarantaa yhteiskunnan elintärkeitä toimintoja. 
Tietoja tarvitaan, jotta sotilastiedustelu kykenee 
antamaan tarvittavan ennakkovaroituksen Suomeen 
kohdistuvasta sotilaallisesta uhkasta sekä tuottamaan 
riittävän toimintaympäristötietoisuuden Puolustus- 
voimien ja valtiojohdon päätöksenteon tukemiseksi 
sekä Puolustusvoimien lakisääteisten tehtävien suo- 
rittamiseksi. 


Puolustusvoimien tehtävänä on Suomen sotilaallinen 
puolustaminen, muiden viranomaisten tukeminen, 
osallistuminen kansainvälisen avun antamiseen ja 
osallistuminen kansainväliseen sotilaalliseen kriisin- 


Sotilastiedustelujärjestelmä 
Puolustusvoimien 


operaatiopäällikkö 


Pääesikunnan 
tiedust elupääl likkö 


Sea ee ee Puolustusasiamiehet, 
uolustusvoimien 


kriisinhallintaoperaa- 
tioiden tiedustelu 


tiedustelulaitos 


hallintaan. Sotilastiedustelun tehtävänä on, osana 
Puolustusvoimia, Suomen kansan elinmahdollisuuk- 
sien, perusoikeuksien ja valtiojohdon toimintavapau- 
den turvaaminen sekä laillisen yhteiskuntajärjestyk- 
sen puolustaminen. Sotilastiedustelu osallistuu myös 
Puolustusvoimien kansainvälisiin tehtäviin, kuten 
sotilaallisen avun antamiseen ja vastaanottamiseen 
sekä sotilaallisiin kriisinhallintaoperaatioihin. Soti- 
lastiedustelun toiminnassa korostuvat oikea-aikai- 
suus sekä tuotetun tiedustelutiedon luotettavuus ja 


käyttökelpoisuus. 


Sotilasvastatiedustelu on 
osa sotilastiedustelua 


Sotilasvastatiedustelu on osa Puolustusvoimien tie- 
dustelujärjestelmää. Sotilasvastatiedustelu hankkii ja 
käsittelee tietoja Suomen maanpuolustukseen koh- 


Pääesikunnan 


tiedusteluosasto 


Maavoimien Merivoimien Ilmavoimien 


tiedustelu 


tiedustelu tiedustelu 

distuvasta tiedustelutoiminnasta, joka uhkaa Suo- 
men maanpuolustusta tai yhteiskunnan elintärkeitä 
toimintoja. Se paljastaa ja ennalta estää Suomen 
sotilaalliseen maanpuolustukseen kohdistuvia tiedus- 
teluun, tuhotöihin, terrorismiin, järjestäytyneeseen 
rikollisuuteen sekä tietoverkkohyökkäyksiin liittyviä 
uhkia ja rikoksia. 


Sotilasvastatiedustelun tavoite on tunnistaa ulko- 
maisten tiedustelu- ja turvallisuuspalveluiden aiheut- 
tama uhka sekä niiden toiminta ja aikeet. Päämäärä- 
nä on tukea maanpuolustuksen keskeisiä toimijoita 
tiedon, tehtävien ja avainhenkilöstön suojaamisessa 
sekä antaa Puolustusvoimien johdolle ja valtiojoh- 
dolle oikea-aikaiset ennakkoilmoitukset käynnissä 
olevista muutoksista. 


Sotilasvastatiedustelu toimii myös Puolustusvoimien 
määrättynä turvallisuusviranomaisena (Designated 
Security Authority, DSA). Tässä tehtävässä sotilas- 
vastatiedustelu laatii henkilöturvallisuusselvityksiä 
ja akkreditoi yritysturvallisuussopimukset sekä käyt- 
töön otettavia tietojärjestelmiä ja salaustuotteita. 


Sotilastiedustelun rakenne 


Sotilastiedustelu on osa Puolustusvoimien operaatio- 
päällikön johtamaa Puolustusvoimien operatiivista 
toimintaa. Sotilastiedustelun tehtävien suunnitte- 


Turvallisuusselvityshakemusten määrä 2001-2020 


2011 2012 2013 2014 2015 2016 2017 2018 2019 2020 


lusta ja toteuttamisesta vastaa Pääesikunnan tiedus- 
teluosasto. Pääesikunnan tiedusteluosastoa johtaa 
Pääesikunnan tiedustelupäällikkö. Pääesikunnan 
tiedustelupäällikkö ohjaa Puolustusvoimien tiedus- 
telulaitosta. Tiedustelulaitoksen tehtäviin kuuluu 
sotilaallisen toimintaympäristön seuraaminen, 
arviointi ja raportointi. Puolustusvoimien tieduste- 
lulaitos vastaa myös puolustusministeriön ja Puo- 
lustusvoimien paikka- ja olosuhdetietopalveluista. 
Puolustushaaroilla eli Maa-, Meri- ja Ilmavoimilla 
on omat tiedusteluelementtinsä, ja näiden tehtävänä 
on ensisijaisesti tukea puolustushaarakomentajien 
operatiivista toimintaa laatimalla arvioita lähialueen 
tapahtumista. Pääesikunnan tiedustelupäällikkö oh- 
jaa operatiivisesti puolustushaaratiedustelua. 


Tiedustelun toiminta 


Tiedustelua voidaan kuvata syklisenä toimintana. 
Tiedustelusyklin viisivaiheisessa kehässä toiminta- 
ympäristötietoisuuden vaatimukset saadaan tiedus- 
telutiedon tarvitsijalta, joka sotilastiedustelun osalta 
voi olla esimerkiksi Puolustusvoimien johto, valtio- 
neuvosto tai tasavallan presidentti. Ohjausvaiheessa 
arvioidaan, minkälaisia tietotarpeita ja -vaatimuksia 
tiedon tarvitsijalla on ja miten tietotarpeet täytetään. 
Ohjausvaiheessa myös aloitetaan tiedustelutietojen 
vaatimusten ja kokoamisen hallintaprosessi, jossa 
selvitetään, mitä kysytystä aiheesta tiedetään ennes- 

tään. Tämän jälkeen päätetään, onko tarpeen aloittaa 
tiedonhankintaoperaatio, jotta analyysi voi vastata 
tietotarpeeseen. 


Tiedonhankintavaiheessa annetaan tiedusteluteh- 
tävät eri tiedustelulajeille, jotka toteuttavat tiedon- 
hankinnan. Saatu tiedustelutieto prosessoidaan eli 
tulkitaan, vertaillaan ja yhdistellään analyysia varten. 
Seuraavassa vaiheessa prosessoitua tietoa analysoi- 
daan ja jalostetaan edelleen, jotta tiedustelutieto olisi 
mahdollisimman laadukasta. Jalostettu tiedustelu- 
tieto tuotteistetaan raportiksi tai muuksi tarpeen- 
mukaiseksi tiedustelun tuotteeksi ja toimitetaan 
seuraavassa vaiheessa oikea-aikaisesti tiedon- 
tarvitsijalle. Tiedustelutiedon loppukäyttäjän antama 
palaute saadusta tiedustelutiedosta kehittää osaltaan 
ohjausta. Tiedustelusykli on voimakkaan yksin- 
kertaistava malli, eikä todellisuus ole niin selkeä, 


mutta syklin vaiheet kuvaavat tiedustelun toimintaa 
ja sen perusprosesseja. 


Keinoja, joilla tiedustelutietoja hankitaan tieduste- 
luanalyysia varten, kutsutaan tiedonhankinta- 
menetelmiksi. Tiettyä tiedonhankintamenetelmää 

ja siihen liittyvää prosessointia sekä kyseisellä 
menetelmällä hankitun tiedon analyysia kutsutaan 
tiedustelulajiksi. Tiedustelutehtävän toteuttamiseksi 
voidaan käyttää tilanteen mukaan useita tiedustelu- 
lajeja yhdessä, tai joskus yhdenkin tiedonhankintata- 
van suorituskyvyt riittävät tehtävän toteuttamiseen. 
Länsimaissa on vakiintunut käytännöksi, että tiedus- 
telulajit tunnetaan usein niiden englanninkielisillä 
lyhenteillä. 


Tiedustelutietoa hankitaan myös kansainvälisen 
yhteistyön sekä puolustusasiamiestoiminnan kautta. 


Toimintaympäristötietoisuuden 
vaatimukset tiedustelutiedon tarvitsijalta 


4 

Puolustusasiamiesten yhtenä tehtävänä on tietojen 
hankkiminen asemamaan turvallisuuspolitiikasta ja 
asevoimista sekä niistä raportoiminen Puolustusvoi- 
mien johdolle. Tiedustelulajeissa toiminta sijoittuu 
henkilötiedusteluun. Puolustusasiamiesten tiedon- 
hankinta on luonteeltaan avointa ja diplomaattisen 
toimintakulttuurin mukaista. 


Sotilastiedustelun tärkeimmät kansalliset kumppanit 
ovat suojelupoliisi ja Rajavartiolaitos sekä keskus- 
rikospoliisi. Suojelupoliisin tehtävänä on ”torjua 
hankkeita ja rikoksia, joka voivat vaarantaa valtio- ja 
yhteiskuntajärjestystä, valtakunnan sisäistä ja ul- 
koista turvallisuutta sekä suorittaa tällaisten rikosten 
tutkintaa”, kuten suojelupoliisin vuosikatsauksessa 
todetaan. Sotilastiedustelussa sisäinen turvallisuus 
on kiinnostuksen kohteena lähinnä vastatiedustelun 
näkökulmasta, ja yhteistyölle on näin tilaa organi- 
saatioiden kesken. Rajavartiolaitoksen kanssa tehtävä 
yhteistyö liittyy laitoksen maanpuolustukselliseen 
rooliin ja rajaturvallisuuden tehtäviin. Rajavartio- 
laitoksen aluevalvontatehtävät tukevat Puolustus- 
voimien tehtäviä. Erityisen merkittävässä roolissa 
ovat poikkeusolot, jolloin yhteistoiminta on erittäin 


Merivoimien tiedustelu tukee puolustushaaransa operatiivista 
toimintaa ja tuottaa samalla arvokasta tietoa sotilastiedustelulle. 


tiivistä. Yhteistyö keskusrikospoliisin kanssa on 
tärkeää, kun sotilastiedustelun paljastamat rikokset 
etenevät esitutkintaan. 


Tiedustelun suojaamistarve 


Tiedustelu ja siihen liittyvät kokonaisuudet ovat 
salassa pidettäviä asioita. Tiedustelun on suojeltava 
omia lähteitään ja tietoaan sekä myös tietovajeitaan, 
samoin kuin henkilöstöään, omia toimintatapa- 
mallejaan ja suorituskykyjään. Tietolähteen paljas- 
tuminen voi johtaa lähteen menettämiseen. Pienien 
ja itsessään merkityksettömien kokonaisuuksien 
yhdistämisellä voidaan saada merkityksellistä tietoa 
ja luoda kokonaiskuvaa tiedusteltavasta kohteesta. 
Tiedustelu pitää toimintatapamallinsa salaisina myös 
siksi, että onnistunut operaatio voidaan tarvittaessa 
toistaa. 


Tiedustelun suorituskykyjä ja organisaatioita kehi- 
tetään päämäärätietoisesti vastaamaan tulevaisuuden 
haasteisiin, jotta päätöksentekijöiden toiminta- 
ympäristötietoisuus säilyy niin korkealla tasolla kuin 
suinkin mahdollista. 

Tiedustelulajeja 


Avointen lähteiden tiedustelu (OSINT, 
Open Source Intelligence) tarkoittaa tie- 
donhankintaa kaikkien saatavilla olevista 
julkisista lähteistä. Niitä ovat muun muassa 
sosiaalinen media, perinteinen media, viral- 
liset lausunnot ja asiakirjat sekä tutkimus- 
kirjallisuus. 


Elektroninen mittaustiedustelu (ELINT, 
Electronic Intelligence) on radiosignaali- 
tiedustelun osa-alue, jossa tiedustelutietoa 
tuotetaan muista radiolähetteistä kuin 
viestintään käytettävistä lähetteistä. Tyypil- 
lisimpiä kohteita ovat tutka- ja navigointi- 
signaalit. 


Geotiedustelu (GEOINT, Geospatial 
Intelligence), koostuu kuva-aineistojen 
analysoinnista ja paikkatietotiedustelusta, 
jossa käsitellään maantieteelliseen paikkaan 
sidottua informaatiota kuvaamaan sekä ar- 
vioimaan kohteen ominaisuuksia. 


Henkilötiedustelu (HUMINT, Human In- 
telligence) on tiedustelulaji, joka kohdistuu 
ihmisiin ja heillä oleviin tietoihin. 


Kuvaustiedustelu (IMINT, Imagery In- 
telligence) tarkoittaa tiedustelun kohteiden 
kuvaamista ja kuvien tulkintaa. 


Lääketieteellinen tiedustelu (MEDINT; 
Medical Intelligence) tarkoittaa ihmisten ja 
eläinten terveyteen liittyvien kokonaisuuk- 
sien tiedustelua. Lääketieteellisen tieduste- 
lun pyrkimyksenä on erityisesti tunnistaa 
terveysuhkia ja analysoida niistä omille 
joukoille aiheutuvia riskejä. 


Ominaispiirre- ja tunnistetiedustelu 
(MASINT, Measurement and Signatures 
Intelligence) on tekninen tiedustelulaji. Sil- 
lä pyritään havaitsemaan tai tunnistamaan 
kohde, seuraamaan sitä ja kuvailemaan koh- 


teen ominaispiirteet. Esimerkkinä ominais- 

piirre- ja tunnistetiedustelusta voi pitää val- 

vontaan käytettävien akustisten sensoreiden 
ja seismologisten sensoreiden tuottaman tie- 
don hyödyntämistä sekä suojeluun liittyvää 

näytteiden ottamista ja analysointia. 


Signaalitiedustelu (SIGINT, Signals In- 
telligence) tarkoittaa tiedustelua, jonka 
kohteena ovat sähkömagneettiset signaalit. 
Suomessa signaalitiedustelu jakautuu radio- 
signaalitiedusteluun, tietoliikennetiedus- 
teluun ja tietojärjestelmätiedusteluun. Ra- 
diosignaalitiedustelu jakautuu tyypillisesti 
viestitiedusteluun (COMINT, kohteena 
viestintä), mittaustiedusteluun (ELINT, 
kohteina tutkasignaalit) ja instrumentointi- 
signaalien tiedusteluun (FISINT, kohteina 
järjestelmien sisäiset signaalit). Tietoliiken- 
ne- ja tietojärjestelmätiedustelun kokonai- 
suutta kutsutaan tietoverkkotiedusteluksi. 


Teknologiatiedustelu (TECHINT, Tech- 
nological Intelligence) merkitsee asevoimien 
käyttämien aseiden, muiden järjestelmien ja 
varusteiden tutkimista vasta-aseiden ja toi- 
mintatapojen kehittämisen pohjaksi. 


Vieraiden laitteiden teknisten instrumen- 
tointisignaalien tiedustelu (FISINT, For- 
eign Instrumentation Signals Intelligence) 
on radiosignaalitiedustelun osa-alue, jossa 
tiedustelun kohteena ovat teknisten järjes- 
telmien väliset tekniset signaalit, jotka eivät 
sisällä luottamuksellista viestintää. 


Viestitiedustelu (COMINT, Communi- 
cations Intelligence) on radiosignaalitie- 
dustelun osa-alue, joka kohdistuu radioaal- 
loilla välitettäviin tiedonsiirtosignaaleihin. 
Tiedustelun kohteena voi olla signaalin 
informaatiosisältö, tekniset parametrit, sig- 
naalilähteen sijainti tai mikä tahansa muu 
signaaliin liittyvä informaatio, joka tuottaa 
tiedustelutietoa signaalin käyttäjästä tai käy- 
tetystä järjestelmästä. 


Kohdejarjestelmien muutos 
edellyttää tiedustelun 
tiedonhankinnalta 


mukautumista ja kehittymistä. 

Sotilastiedustelun laillisuusvalvonta 


Sotilastiedustelua valvotaan sekä sisäisesti että ulkoisesti. Sotilastiedustelun 
laillisuusvalvonta on kansainvälisestikin vertailtuna hyvin kattavaa. 


Laillisuusvalvonta alkaa siitä, että tiedustelun henki- 
löstö on koulutettu ottamaan huomioon lain asetta- 
mat rajoitukset. Jokainen tiedusteluvirkamies osal- 
taan harkitsee ja puntaroi toimintansa laillisuutta, ja 
kullakin esimiehellä on määritetyt velvollisuutensa 
esimiesvalvonnassa. Yksi keskeisistä valvontameka- 
nismeista onkin sotilastiedustelun sisäinen esimies- 
valvonta, mutta toimintaan kohdistuu merkittävässä 
määrin myös Puolustusvoimien sisäistä, sotilastiedus- 
telutoimialan ulkopuolista valvontaa. Pääesikunnan 
päällikkö valvoo sotilastiedustelua, ja Puolustusvoi- 
mien asessori vastaa sisäisestä laillisuusvalvonnasta. 


Sisäinen valvonta toteutuu Puolustusvoimien ases- 
sorin useamman kerran vuodessa toteuttamilla sekä 
sotilastiedustelulain että lain sotilaskurinpidosta ja 
rikostorjunnasta puolustusvoimissa mukaisen toi- 


minnan valvontatarkastuksilla, joiden yhteydessä 
käydään läpi muun muassa toimivaltuuspäätöksiä 
sekä tarkastetaan toiminnan yleisiä oikeudellisia 
puitteita. Pääesikunnan päällikölle pidetään tilan- 
nekatsauksia tiedustelumenetelmien käytöstä sekä 
säännöllisesti että erikseen pyydettäessä ja tarpeen 
mukaan. 


Vuotuisten asessorin valvontatarkastusten yhteydes- 
sä käydyt keskustelut ovat toteutuneet avoimessa 
hengessä, ja sotilastiedustelu on kokenut valvonnan 
havaintojen tukevan alati prosesseiltaan kehittyvää 
toimintaa. 


Sotilastiedustelulain soveltamisen valvontaa varten 
perustetulla tiedusteluvalvontavaltuutetun tehtävällä 
on keskeinen rooli ulkoisen laillisuusvalvonnan to- 


Puolustusministeriö valvoo sotilastiedustelutoimintaa. 


teutuksessa. Jotta tiedusteluvalvontavaltuutettu voi 
tosiasiallisesti suorittaa valvontatehtäväänsä, sotilas- 
tiedusteluviranomaisen on annettava hänelle tieto 
kaikista sotilastiedustelulain nojalla annetuista tie- 
dustelumenetelmää koskevista luvista ja päätöksistä 
mahdollisimman pian luvan antamisen tai päätöksen 
jälkeen. Valtuutetulle on lisäksi ilmoitettava mah- 
dollisimman pian muun muassa sotilastiedustelun 
suojaamista koskevasta päätöksestä tai tuomioistui- 
melle tehdystä tiedustelumenetelmää koskevasta vaa- 
timuksesta. 


Valtuutettu on kohdistanut sotilastiedusteluviran- 
omaisen toimintaan laillisuusvalvontaa aktiivisesti 

ja kattavasti ja laatinut toiminnastaan myös julkisen 
vuosiraportin. Valvonnan prosessia ja toteutustapaa 
on kehitetty yhteistyössä valtuutetun ja sotilastiedus- 


Sotilastiedustelulain soveltamisen 
valvontaa varten perustettiin 
tiedusteluvalvontavaltuutetun 
tehtävä. Ensimmäinen 
tiedusteluvalvontavaltuutettu 

on tehtävässä toukokuussa 2019 
aloittanut Kimmo Hakonen. 


telun kesken. Kehittämisessä on erityisesti kiinnitetty 
huomiota salassapitovelvollisuuden toteutumiseen 
sekä lain edellyttämään asiakirjojen ja tietojärjestel- 
miin sisältyvien tietojen suojaan. 


Sisäisen valvonnan sekä tiedusteluvalvontavaltuute- 
tun suorittaman valvonnan lisäksi sotilastiedustelu- 
lain mukaista toimintaa valvoo puolustusministeriö, 
jolla on oikeus saada salassapitosäännösten estämättä 
tietoja yhteiskunnallisesti, taloudellisesti tai vakavuu- 
deltaan merkittävistä sotilastiedusteluun liittyvistä 
asioista. Puolustusministeriö antaa lisäksi eduskun- 
nan tiedusteluvalvontavaliokunnalle, eduskunnan 
oikeusasiamiehelle ja tiedusteluvalvontavaltuutetulle 
vuosittain kertomuksen tiedustelumenetelmien ja 
sotilastiedustelun suojaamisen käytöstä sekä valvon- 
nasta. Vuosittaisten kertomusten lisäksi puolustus- 
ministeriölle annetaan vuosittain erillinen selvitys 
sotilastiedustelutoiminnasta, sen laadusta ja laajuu- 
desta sekä kohdentumisesta. Puolustusministeriö 

voi myös pyytää selvityksen erikseen laadittavaksi ja 
toimitettavaksi viivytyksettä. 


Myös lain sotilaskurinpidosta ja rikostorjunnasta 
puolustusvoimissa nojalla tehtävän rikostorjunnan 
ulkoinen laillisuusvalvonta on puolustusministeriön 
vastuulla, ja sille on toimitettava tiedot yhteiskun- 
nallisesti, taloudellisesti tai vakavuudeltaan merkittä- 
vistä asioista. Puolustusministeriö antaa eduskunnan 
oikeusasiamiehelle vuosittain kertomuksen salaisten 
tiedonhankintakeinojen ja niiden suojaamisen käy- 
töstä ja valvonnasta. 

Sotilastiedustelu työ- ja palveluspaikkana 


Sotilastiedustelussa on tarjolla kiinnostavia ja tärkeitä tehtäviä turvallisuuden 
etulinjassa. Hyvin koulutettu, harjaantunut ja työssään hyvinvoiva työntekijä 
on työn laadun tae. 

Sotilastiedustelussa on kiinnostavia tehtäviä kaikille henkilöstöryhmille. 


Henkilöstö on sotilastiedustelun tärkein voimavara. 
Sotilastiedustelun tulos syntyy arjen jokapäiväisessä 
toiminnassa ammattitaitoisen ja motivoituneen 
henkilöstön kautta. Henkilöstön osaamisen kehit- 
täminen ja toimintakyvyn tukeminen ovat keskeisiä 
edellytyksiä tulosten saavuttamiselle. 


Henkilöstöjohtamisen kautta katsottuna sotilas- 
tiedustelun keskeisimmät periaatteet ovat tasa-arvoi- 
nen ja yksilöllinen kohtaaminen, oikeudenmukai- 
suus ja avoin vuorovaikutus. Toimintaympäristön 
muutoksen ja teknologisen kehityksen vuoksi soti- 
lastiedustelu rekrytoi lisää henkilöstöä vastuullisiin 
tehtäviin. Sotilastiedustelussa on tehtäviä upseereille, 
erikoisupseereille, opistoupseereille, aliupseereille 
sekä siviileille. 


Sotilastiedustelussa tarvitaan laajasti eri alojen osaa- 
mista. Tehtäviä on tarjolla sotilaiden lisäksi myös 
laajasti siviileille, esimerkiksi tekniselle henkilöstölle 
ja korkeasti koulutetuille tutkijoille. Myös varus- 
miehiä ja reserviläisiä on sijoitettu sotilastiedustelun 
kokoonpanoon. 


Sotilastiedustelulle on tärkeää, että henkilöstö kokee 
olevansa osa asiantuntevaa ja dynaamista työyhtei- 


ATRA UT ii 


söä ja uudet tulijat tuntevat itsensä tervetulleeksi. 
Tämä on johtajien tehtävä kaikilla sotilastiedustelun 
tasoilla. Sotilastiedustelu haluaa olla hyvä ja kilpai- 
lukykyinen työnantaja sekä houkutteleva työpaikka 
niin uusille kuin sotilastiedustelussa jo työtä tekeville 
osaajille. 


Kriisinhallintaoperaatioissa 
tarvitaan myös tiedustelijoita. 

Sotilastiedustelun kehittaminen 


Sotilastiedustelun suorituskyvyn kehittämisen tavoitteena on ylläpitää ja vahvistaa 
sotilastiedustelun kykyä toteuttaa ydintehtävänsä myös muuttuvassa toiminta- 
ympäristössä. Kehittäminen on teknologiaintensiivista, jotta kyetään vastaamaan 
uuden teknologian aiheuttamiin uhkiin sekä toisaalta hyödyntämään teknologian 
tarjoamia mahdollisuuksia tiedustelutietojen hankkimiseen ja analysointiin. 


Sotilastiedustelun kehittäminen suunnitellaan 

osana Puolustusvoimien kehittämisohjelmaa. Ke- 
hittämisohjelma muotoillaan Puolustusvoimien 
strategisessa suunnittelussa, ja siinä määritetään 
kehittämisen tavoitteet 12 vuoden ajanjaksolle. Ke- 
hittämisen toiminta-ajatus on kuvattu sitä ohjaavissa 
konsepteissa. 


Kehittämisohjelman ja konseptien keskeisiä peri- 
aatteita ja tavoitteita ovat esimerkiksi tiedustelutie- 
donkäyttäjän tietotarpeen ohjaavuusperiaate kaikissa 
sotilastiedustelun toiminnoissa sekä tiedustelutiedon 
sujuva välittäminen tiedon hyödyntäjille. Vastaami- 


nen tiedustelutiedon käyttäjien alati muuttuviin tar- 
peisiin edellyttää jatkuvaa palautetta ja vuoropuhelua 
tiedon käyttäjien kanssa. Lisäksi tiedustelun tuottei- 
den ja palveluiden vaikuttavuutta ja käytettävyyttä 
on jatkuvasti arvioitava ja kehitettävä. Tietovaati- 
musten toteuttamisen edellyttämiä kehittämistavoit- 
teita ovat entistä kokonaisvaltaisemman tieduste- 
lutiedon tuottaminen Puolustusvoimien johdon ja 
valtiojohdon päätöksenteon tueksi sekä kyky tukea 
Puolustusvoimien operaatioita tiedustelutiedolla. 


Puolustusvoimien kehittämistavoitteet toteutetaan 
laajoissa suorituskyvyn kehittämishankkeissa. Tämä 


Kehittämisen osa-alueet 

e Tiedonhankinta 

* Analyysi ja tuotteistaminen 
e Tuote- alvelurakenteet 

e Tiedon käyttäjän tarpeeseen 


MER 


TNA 


ZA 
< 


vastaaminen 
Henkilöstön osaaminen 


A 


2 


Kehittämisen tapa 
Sotilastiedustelun jatkuva ja 
ammattitaitoinen kehittäminen 


7 Ss 


A AIN 


Kehittämisen tavoite 

Tiedustelutiedon kä 

tarvitsema, laadukas ja 

ainutlaatuinen tiedustelutieto, Radiosignaalitiedustelu on perinteinen 
jota ei voi muualta saada tiedustelulaji, jonka vaatimukset ja mahdollisuudet 
ovat jatkuvan muutoksen alla. 

edellyttää hyvää tietoa toimintaympäristöstä sekä laa- 
dukkaita arvioita sen muutoksesta. Sotilastiedustelun 
suorituskyvyn kehittämisen ja hankkeiden suunnit- 
telun ja toteutuksen perustana on pitkäaikainen ja 
johdonmukainen tutkimus- ja kehittämistyö, jota 
tehdään läheisessä yhteistyössä Puolustusvoimien 
tutkimuslaitoksen ja kansallisten sekä kansainvälisten 
kumppanien kanssa. 


Toimintaympäristö muuttuu 


Toimintaympäristön muutos ja teknologinen ke- 
hitys ovat sotilastiedustelun kehittämistä ohjaavia 
muutostekijöitä. Muutokset tiedustelun toimin- 


Sotilastiedustelun uudet 
mahdollisuudet vaativat 
uudenlaista osaamista. 


Sotilastiedustelulaki 
mahdollistaa 
tiedonhankinnan 
kybertoimintaympäristössä. 


ta- ja kohdeympäristöissä ovat jatkuvia, ja Suomen 
maantieteellinen sijainti asettaa tiedustelujärjes- 
telmän kehittämiselle omat erityisvaatimuksensa. 
Tiedustelun tiedonhankintajärjestelmiä kehitetään 
kaikissa toimintaympäristöissä, niin maa-, meri-, 
ilma-, avaruus- ja kybertoimintaympäristössä kuin 
informaatioulottuvuudessakin. Siten mahdollistetaan 
tarvittavien ja ajantasaisten tietojen tuotanto jatko- 
hyödyntämistä varten. 


Nopean teknologisen kehityksen vuoksi jo pelkäs- 
tään suorituskyvyn ylläpitäminen edellyttää jatku- 
vasti merkittäviä uusia investointeja muun muassa 
tiedonhankintajärjestelmiin. Toisaalta teknologinen 


kehittyminen avaa myös uusia mahdollisuuksia tuot- 
taa sotilastiedustelun tehtävien ja kansallisen turvalli- 
suuden kannalta kriittistä tiedustelutietoa. 


Toimintaympäristön uusien ilmiöiden ja uhkien 
seuranta edellyttää uusien kyvykkyyksien luomista 
sotilastiedustelulle. Esimerkiksi viime vuosina mer- 
kittävästi kasvaneeseen kyberuhkaan vastaamiseksi 
sotilastiedustelu parantaa kykyä Suomen sotilaal- 
liseen maanpuolustukseen kohdistuvien uhkien 
havaitsemiseen ja vastatoimien tukemiseen. Samoin 
vaikkapa informaatio-operaatioiden havaitseminen ja 
arviointi edellyttävät tiedonhankinnan ja analyysi- 
toiminnan kehittämistä. 


Kehittämisen osa-alueet 


Sotilastiedustelun kehittäminen jakaantuu karkeasti 
ottaen tiedonhankinnan, analyysin ja tuotteista- 
misen, tuote- ja palvelurakenteiden sekä tiedon 
käyttäjän tarpeeseen vastaamisen osa-alueille. Tek- 
nologiatrendit, tiedon (myös epäolennaisen) määrän 
huomattava lisääntyminen ja analysoinnin haasteel- 
lisuus asettavat merkittäviä vaatimuksia tiedustelun 
prosessien ja järjestelmien kehittämiselle, jotta kye- 
tään tuottamaan tiedustelutiedon loppukäyttäjälle 
olennaista ja käyttökelpoista tietoa. Tärkeä osa-alue 
on myös henkilöstön osaamisen pitkäjänteinen ja 
kannustava kehittäminen. 


Sotilastiedustelun jatkuvalla ja ammattitaitoisella 
kehittämisellä varmistetaan, että sotilastiedustelu 
kykenee jatkossakin tuottamaan tiedustelutiedon 
käyttäjien tarvitsemaa, laadukasta ja ainutlaatuista 
tiedustelutietoa, jota he eivät voi muualta saada. 


Kuvaustiedustelu on tiedustelulaji, 
jonka tiedonhankintajarjestelmat 


voivat sijaita maan tai veden pinnalla, 3 1 
ilmakehässä tai avaruudessa. 


Puolustusvoimat 
puolustusvoimat.fi 


